من مفاجئات زيارة الملك محمد السادس هو شخص يدعى الهاشمي بوتكراي عاش لسنوات فوجدة ودار شوية لفلوس فالتجارة اللي كيديروها فالمنطقة الشرقية: البيع والشرا وهو يولي فظرف قياسي من خلال “انور انفست” ولا ما نشوفو مشاريعو من اكبر شركات العقار. سبق للملك دشن ليه شي مشروع ضواحي الدار البيضاء. فالمغرب كاين الشعبي والصفريوي والعلمي الازرق والجامعي. فيهم اللي تقاتل وترفح بزاف وفيهم اللي خرج على شركتو بحال العلمي الازرق اللي وصل للتصفية القضائية ل”اليانس دارنا” وما كيحشمش يدير عرس لبنتو ويخسر فيه مليار ونصف والناس كتسالو لفلوس. اللي متبعين القطاع ما فهموش هاد الطلعة الغريبة ديال الهاشمي بوتكراي وشكون اللي قربو للمحيط الملكي وعلاش التنافسية ما بقاش فهاد القطاع. مول “أنور إنفست” دار فالصين اتفاقية مع باش يبني مصنع للاسمنت طاقتها 2.2 مليون طن. اللي غادي يبنيه هو “سيمونما سي دي ا” الصينية والي غادي يمول معاه هو البنك المغربي للتجارة الخارجية والبنك الصناعي التجاري الصيني. المعمل اللي فسطات كان غادي يديرو الراحل ميلود الشعبي اللي تخلي عليه. الضحى حتى هي عندها معمل للاسمنت 
شكون دافع هاد الهاشمي بوتكراي وطلعو بالزربة ووصل حتى الصين مع الملك وكيفاش المخزن تهمش بحال الشعبي والصفريوي العلمي الازرق وطلع واحد لمغاربة ما عارفينش حتى اسم الماركة ديالو